Mihai Leu, internat la Hunedoara din cauza unor complicaţii după o operaţie. Campionul la box şi raliuri, transferat de urgenţă la Bucureşti
Campionul la box şi raliu Mihai Leu a fost internat de urgenţă, vineri seară, la spitalul din Hunedoara, de unde a fost transferat apoi la Bucureşti, informează news.ro.
Potrivit Pagina de Timiş, care citează surse din rândul medicilor, starea agravată a sportivului a fost cauzată de complicaţii apărute la o intervenţie chirurgicală suferită în urmă cu trei săptămâni, la Spitalul Militar.
Profesorul Irinel Popescu a preluat cazul lui Mihai Leu
Medicii de pe secţia de ATI a spitalului din Hunedoara au decis transferul campionului la Bucureşti, acolo unde a fost preluat de reputatul medic, profesorul Irinel Popescu.
În 2014, Leu a aflat că are cancer la colon. Sportivul a petrecut atunci două luni în spital şi a fost operat de două ori. Sportivul în vârstă de 55 de ani este campion absolut la raliuri şi deţine trei titluri naţionale la Viteză în Coastă.